title: Sklep Sveta (SZVP) 2015/1863 z dne 18. oktobra 2015 o spremembi Sklepa 2010/413/SZVP o omejevalnih ukrepih proti Iranu

text:
               18.10.2015

               SL

               Uradni list Evropske unije

               L 274/174

         SKLEP SVETA (SZVP) 2015/1863
   z dne 18. oktobra 2015
   o spremembi Sklepa 2010/413/SZVP o omejevalnih ukrepih proti Iranu
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 26. julija 2010 sprejel Sklep 2010/413/SZVP (1) o omejevalnih ukrepih proti Iranu.

               (2)

               Kitajska, Francija, Nemčija, Ruska federacija, Združeno kraljestvo in Združene države Amerike so 24. novembra 2013, ob podpori visokega predstavnika Unije za zunanje zadeve in varnostno politiko (v nadaljnjem besedilu: visoki predstavnik), z Iranom dosegle dogovor o skupnem načrtu ukrepanja, v katerem je določen pristop za uresničitev dolgoročne celovite rešitve iranskega jedrskega vprašanja. Dogovorjeno je bilo, da se v proces, ki bo vodil do te celovite rešitve, v prvi fazi vključijo začetni vzajemno dogovorjeni ukrepi, ki jih obe strani izvajata šest mesecev in jih je z njunim soglasjem mogoče podaljšati.

               (3)

               Kitajska, Francija, Nemčija, Ruska federacija, Združeno kraljestvo in Združene države Amerike so se 2. aprila 2015, ob podpori visokega predstavnika, z Iranom dogovorile o ključnih parametrih skupnega celovitega načrta ukrepanja.

               (4)

               Kitajska, Francija, Nemčija, Ruska federacija, Združeno kraljestvo in Združene države Amerike so 14. julija 2015, ob podpori visokega predstavnika, z Iranom dosegle dogovor o dolgoročni celoviti rešitvi iranskega jedrskega vprašanja. Dosledno izvajanje skupnega celovitega načrta ukrepanja bo zagotovilo za izključno miroljubno naravo iranskega jedrskega programa in bo omogočilo celovito odpravo vseh sankcij, povezanih z jedrskim vprašanjem.

               (5)

               Varnostni svet Združenih narodov je 20. julija 2015 sprejel Resolucijo (RVSZN) 2231 (2015), v kateri je odobril skupni celoviti načrt ukrepanja, pozval k njegovemu doslednemu izvajanju ob upoštevanju v njem določenega časovnega razporeda ter določil, da bodo ukrepi potekali v skladu z navedenim načrtom.

               (6)

               Svet je 20. julija 2015 pozdravil in potrdil skupni celoviti načrt ukrepanja ter se zavezal, da se bo držal njegovih določil in ravnal v skladu z dogovorjenim izvedbenim načrtom. Svet je tudi v celoti podprl RVSZN 2231 (2015).

               (7)

               Svet je poleg tega ponovil, da bo Unija svoje ukrepe in zaveze iz skupnega celovitega načrta ukrepanja, povezane z odpravo sankcij, izvedla v skladu s časovnim načrtom in natančnimi pravili, opredeljenimi v skupnem celovitem načrtu ukrepanja, pa tudi, da bo odprava gospodarskih in finančnih sankcij začela učinkovati, ko se bo Mednarodna agencija za atomsko energijo (MAAE) prepričala o izvajanju zavez Irana v zvezi z jedrskimi vprašanji, kot določa skupni celoviti načrt ukrepanja.

               (8)

               Svet je ugotovil, da so bile določbe ženevskega skupnega akcijskega načrta iz leta 2013 podaljšane za nadaljnjih šest mesecev, da bi v obdobju njihove veljavnosti Mednarodna agencija za atomsko energijo preverila, ali je Iran te ukrepe sprejel.

               (9)

               Zaveza v skladu s skupnim celovitim načrtom ukrepanja, da se odpravijo vse sankcije Unije, povezane z jedrskim vprašanjem, ne posega v mehanizem za reševanje sporov, določen v skupnem celovitem načrtu ukrepanja, in v možnost ponovne uvedbe sankcij Unije, če Iran v znatnem obsegu ne bi izpolnil svojih zavez na podlagi skupnega celovitega načrta ukrepanja.

               (10)

               V primeru ponovne uvedbe sankcij Unije bo zagotovljena ustrezna zaščita za izvrševanje pogodb, sklenjenih v skladu s skupnim celovitim načrtom ukrepanja v času, ko je veljala omilitev sankcij, skladno s prejšnjimi določbami ob prvotni uvedbi sankcij.

               (11)

               RVSZN 2231 (2015) določa, da določbe RVSZN 1696 (2006), 1737 (2006), 1747 (2007), 1803 (2008), 1835 (2008), 1929 (2010) in 2224 (2015) ugasnejo, ko MAAE potrdi, da Iran izpolnjuje svoje zaveze, povezane z jedrskim vprašanjem, kakor so zapisane v skupnem celovitem načrtu ukrepanja.

               (12)

               RVSZN 2231 (2015) nadalje določa, da države ravnajo v skladu z ustreznimi določbami iz izjave z dne 14. julija 2015, ki so jo dale Kitajska, Francija, Nemčija, Ruska federacija, Združeno kraljestvo, Združene države Amerike in Evropska unija ter je kot Priloga B priložena RVSZN 2231 (2015), katerih namen je spodbujanje preglednosti in ustvarjanje ozračja, naklonjenega doslednemu izvajanju skupnega celovitega načrta ukrepanja.

               (13)

               Ustrezne določbe iz izjave z dne 14. julija 2015 se med drugim nanašajo na mehanizem za pregled in omogočajo odločanje o prenosih v Iran oziroma dejavnostih z Iranom na jedrskem področju, omejitve v zvezi z orožjem in balističnimi raketami, pa tudi ukrepa prepovedi izdajanja vizumov in zamrznitve sredstev proti nekaterim osebam in subjektom.

               (14)

               V skladu s skupnim celovitim načrtom ukrepanja bi morale države članice prenehati izvajati vse gospodarske in finančne sankcije Unije, povezane z jedrskim vprašanjem, in sicer hkrati z izvedbo dogovorjenih ukrepov, povezanih z jedrskim vprašanjem, s strani Irana, kar preveri MAAE.

               (15)

               Nadalje bi države članice morale istega dne dosledno v skladu s skupnim celovitim načrtom ukrepanja uvesti režim izdajanja dovoljenj za pregledovanje prenosov v Iran oziroma dejavnosti z Iranom na jedrskem področju, ki niso zajete v RVSZN 2231 (2015), ter za odločanje o teh prenosih in teh dejavnostih.

               (16)

               V skladu s skupnim celovitim načrtom ukrepanja bo oblikovana skupna komisija, sestavljena iz predstavnikov Irana in Kitajske, Francije, Nemčije, Ruske federacije, Združenega kraljestva in Združenih držav Amerike, skupaj z visokim predstavnikom, ki bo spremljala izvajanje skupnega celovitega načrta ukrepanja in bo izpolnjevala naloge, določene v skupnem celovitem načrtu ukrepanja.

               (17)

               Za izvajanje določenih ukrepov iz tega sklepa je potrebno nadaljnje ukrepanje Unije.

               (18)

               Sklep 2010/413/SZVP bi bilo zato treba ustrezno spremeniti –

         SPREJEL NASLEDNJI SKLEP:
   Člen 1
   Sklep 2010/413/SZVP se spremeni:

               1.

               v členu 1 se odstavek 2 nadomesti z naslednjim:
               „2.   Prepoved iz odstavka 1 ne velja za neposreden ali posreden prenos predmetov iz pododstavka 1 odstavka 2(c) Priloge B k RVSZN 2231 (2015) za lahkovodne reaktorje prek ozemlja držav članic v Iran oziroma za uporabo v Iranu ali v njegovo korist.“;

               2.

               v členu 15 se odstavki 1, 2, 5 in 6 nadomestijo z naslednjim:
               „1.   Države članice v skladu z nacionalnimi pristojnostmi in zakonodajo ter združljivo z mednarodnim pravom, zlasti pomorskim pravom in ustreznimi mednarodnimi sporazumi o civilnem letalstvu, na svojem ozemlju, tudi na letališčih in v pristaniščih, pregledajo vsak tovor, ki odhaja v Iran ali od tam prihaja, če imajo informacije, na podlagi katerih utemeljeno sumijo, da tovor vsebuje predmete, katerih dobava, prodaja, prenos ali izvoz je v nasprotju s tem sklepom.
               2.   Države članice lahko v skladu z mednarodnim pravom, zlasti pomorskim pravom, s soglasjem države zastave zahtevajo pregled plovil na odprtem morju, če imajo informacije, na podlagi katerih utemeljeno sumijo, da plovila prevažajo predmete, katerih dobava, prodaja, prenos ali izvoz je v nasprotju s tem sklepom.
               5.   Pri pregledih iz odstavkov 1 in 2 države članice zasežejo in odstranijo (tako da jih uničijo, naredijo neuporabne, jih shranijo ali pošljejo v odstranitev v državo, ki ni država izvora ali namembna država) predmete, katerih dobava, prodaja, prenos ali izvoz je v nasprotju s tem sklepom. Stroške takšnega zasega ali odstranitve krije uvoznik; če sredstev za povrnitev teh stroškov ni mogoče izterjati od uvoznika, se lahko v skladu z nacionalno zakonodajo izterjajo od vsake druge osebe ali subjekta, ki je odgovoren za poskus nedovoljene dobave, prodaje, prenosa ali izvoza.
               6.   Državljanom držav članic ali z ozemlja pod sodno pristojnostjo držav članic je prepovedano oskrbovati plovila z gorivom ali drugimi zalogami ali opravljati druge storitve za plovila, ki so v iranski lasti ali v pogodbenem razmerju z Iranom, vključno z zakupljenimi plovili, če imajo informacije, na podlagi katerih utemeljeno sumijo, da plovila prevažajo predmete, katerih dobava, prodaja, prenos ali izvoz je v nasprotju s tem sklepom, razen če je opravljanje takšnih storitev potrebno v humanitarne namene ali dokler tovor ni pregledan ter po potrebi zasežen in odstranjen v skladu z odstavki 1, 2 in 5.“;

               3.

               člen 18 se nadomesti z naslednjim:
               „Tehnična in vzdrževalna dela, ki bi jih na iranskih tovornih zrakoplovih izvajali državljani držav članic ali bi se izvajala na ozemlju držav članic, so prepovedana, če imajo države članice informacije, na podlagi katerih utemeljeno sumijo, da tovorni zrakoplovi prevažajo predmete, katerih dobava, prodaja, prenos ali izvoz je v nasprotju s tem sklepom, razen če je opravljanje takšnih storitev nujno za humanitarne namene in iz varnostnih razlogov ali dokler tovor ni pregledan ter po potrebi zasežen in odstranjen v skladu s členom 15(1) in (5).“;

               4.

               v členu 19(1) se dodata naslednji točki:

                           „(d)

                           druge osebe, ki jih je Varnostni svet uvrstil na seznam, ker so sodelovale pri dejavnostih, nevarnih z vidika širjenja jedrskega orožja, ki jih Iran izvaja v nasprotju z zavezami Irana iz skupnega celovitega načrta ukrepanja, ali pri razvoju izstrelitvenih sistemov jedrskega orožja, vključno s sodelovanjem pri nabavi prepovedanih predmetov, blaga, opreme, surovin in tehnologije, opredeljenih v izjavi, ki je priložena Prilogi B k RVSZN 2231 (2015), so bile s temi dejavnostmi in razvojem neposredno povezane ali so jih podpirale; ker so pomagale osebam ali subjektom, uvrščenim na seznam, pri izmikanju skupnemu celovitemu načrtu ukrepanja ali RVSZN 2231 (2015) oziroma ravnanju, ki z njima ni združljivo; ker so nastopale v imenu oseb ali subjektov, uvrščenih na seznam, ki so na seznamu v Prilogi III, ali po njihovih navodilih.

                           (e)

                           druge osebe, ki jih Priloga III ne zajema in so sodelovale pri dejavnostih Irana, nevarnih z vidika širjenja jedrskega orožja, ki jih Iran izvaja v nasprotju z zavezami Irana iz skupnega celovitega načrta ukrepanja, ali pri razvoju izstrelitvenih sistemov jedrskega orožja, vključno s sodelovanjem pri nabavi prepovedanih predmetov, blaga, opreme, surovin in tehnologije, opredeljenih v izjavi, ki je priložena Prilogi B k RVSZN 2231 (2015), ali v tem sklepu, so bile s temi dejavnostmi in razvojem neposredno povezane ali so jih podpirale; ki so pomagale osebam ali subjektom, uvrščenim na seznam, pri izmikanju skupnemu celovitemu načrtu ukrepanja, RVSZN 2231 (2015) ali temu sklepu oziroma ravnanju, ki z njimi ni združljivo; ki so nastopale v imenu oseb ali subjektov, uvrščenih na seznam, ki so na seznamu v Prilogi IV, ali po njihovih navodilih.“;

               5.

               v členu 19 se odstavek 2 nadomesti z naslednjim:
               „2.   Prepoved iz odstavka 1 tega člena ne velja za tranzit čez ozemlje držav članic za namene dejavnosti, ki so neposredno povezane s predmeti iz pododstavka 1 odstavka 2(c) Priloge B k RVSZN 2231 (2015) za lahkovodne reaktorje.“;

               6.

               v členu 19(7) se točka (ii) nadomesti z naslednjim:

                           „(ii)

                           prizadevanj za cilje RVSZN 2231 (2015), tudi tistih, povezanih s členom XV Statuta MAAE;“;

               7.

               v členu 19 se odstavka 9 in 10 nadomestita z naslednjim:
               „9.   V primerih, ko država članica v skladu z odstavki 4, 5 in 7 osebam s seznama v prilogah I, II, III ali IV dovoli vstop na svoje ozemlje ali tranzit prek njega, je dovoljenje omejeno na namen, za katerega je bilo izdano, in na osebe, na katere se nanaša.
               10.   Država članica, ki želi odobriti izjemo iz odstavka 7(i) in (ii), predlog dovoljenja predloži v odobritev Varnostnemu svetu.“;

               8.

               členu 20(1) se dodata naslednji točki:

                           „(d)

                           druge osebe, ki jih je Varnostni svet uvrstil na seznam, ker so sodelovale pri dejavnostih, nevarnih z vidika širjenja jedrskega orožja, ki jih Iran izvaja v nasprotju z zavezami Irana iz skupnega celovitega načrta ukrepanja, ali pri razvoju izstrelitvenih sistemov jedrskega orožja, vključno s sodelovanjem pri nabavi prepovedanih predmetov, blaga, opreme, surovin in tehnologije, opredeljenih v izjavi, ki je priložena Prilogi B k RVSZN 2231 (2015), so bile s temi dejavnostmi in razvojem neposredno povezane ali so jih podpirale; ker so pomagale osebam ali subjektom, uvrščenim na seznam, pri izmikanju skupnemu celovitemu načrtu ukrepanja ali RVSZN 2231 (2015) oziroma ravnanju, ki z njima ni združljivo; ker so nastopale v imenu oseb ali subjektov, uvrščenih na seznam, ali po njihovih navodilih ali ker so v lasti ali pod nadzorom oseb ali subjektov, uvrščenih na seznam, ki so na seznamu v Prilogi III.

                           (e)

                           druge osebe in subjekti, ki jih Priloga III ne zajema in so sodelovale pri dejavnostih Irana, nevarnih z vidika širjenja jedrskega orožja, ki jih Iran izvaja v nasprotju z zavezami Irana iz skupnega celovitega načrta ukrepanja, ali pri razvoju izstrelitvenih sistemov jedrskega orožja, vključno s sodelovanjem pri nabavi prepovedanih predmetov, blaga, opreme, surovin in tehnologije, opredeljenih v izjavi, ki je priložena Prilogi B k RVSZN 2231 (2015), ali v tem sklepu, so bile s temi dejavnostmi in razvojem neposredno povezane ali so jih podpirale; ki so pomagale osebam ali subjektom, uvrščenim na seznam, pri izmikanju skupnemu celovitemu načrtu ukrepanja, RVSZN 2231 (2015) ali temu sklepu oziroma ravnanju, ki z njimi ni združljivo; ki so nastopale v imenu oseb ali subjektov, uvrščenih na seznam, ki so na seznamu v Prilogi IV, ali po njihovih navodilih ali ki so v lasti ali pod nadzorom navedenih oseb ali subjektov.“;

               9.

               končno besedilo člena 20(3) se nadomesti z naslednjim:
               „potem ko zadevna država članica Varnostni svet uradno obvesti, da namerava v ustreznih primerih dovoliti dostop do teh sredstev in gospodarskih virov in če Varnostni svet v petih delovnih dneh po takšnem uradnem obvestilu o tem ne sprejme negativne odločitve.“;

               10.

               v členu 20 se odstavek 4 nadomesti z naslednjim:
               „4.   Izjeme so dopustne tudi za sredstva in gospodarske vire, ki so:

                           (a)

                           potrebni za izredne stroške, potem ko zadevna država članica uradno obvesti Varnostni svet in od njega pridobi odobritev;

                           (b)

                           predmet sodne, upravne ali arbitražne pravice do zadržanja ali razsodbe; v tem primeru se lahko sredstva in gospodarski viri uporabijo za izvršitev te pravice do zadržanja ali razsodbe, pod pogojem, da je pravica do zadržanja ali razsodba nastala pred datumom RVSZN 1737 (2006) in da ni v korist osebe ali subjekta iz prvega odstavka tega člena, ter potem ko zadevna država članica uradno obvesti Varnostni svet;

                           (c)

                           potrebni za dejavnosti, neposredno povezane s predmeti iz pododstavka 1 odstavka 2(c) Priloge B k RVSZN 2231 (2015) za lahkovodne reaktorje.

                           (d)

                           potrebni za civilne projekte jedrskega sodelovanja, opredeljene v Prilogi III k skupnemu celovitemu načrtu ukrepanja, potem ko zadevna država članica ustrezno uradno obvesti Varnostni svet in ta to odobri;

                           (e)

                           potrebni za dejavnosti, neposredno povezane s predmeti iz členov 26c in 26d, ali s katerimi koli drugimi dejavnostmi, potrebne za izvajanje skupnega celovitega načrta ukrepanja, potem ko zadevna država članica ustrezno uradno obvesti Varnostni svet in ta to odobri.“;

               11.

               v členu 20 se odstavek 6 nadomesti z naslednjim:
               „6.   Odstavek 1 osebi ali subjektu, uvrščenemu na seznam, ne preprečuje, da nakaže plačilo po pogodbi, sklenjeni, preden je bila ta oseba ali subjekt uvrščena na seznam, pod pogojem, da je zadevna država članica ugotovila, da:

                           (a)

                           pogodba ni povezana s prepovedanimi predmeti, surovinami, opremo, blagom, tehnologijami, pomočjo, usposabljanjem, finančno pomočjo, naložbo, posredništvom ali storitvami iz tega sklepa;

                           (b)

                           plačila neposredno ali posredno ne prejme oseba ali subjekt iz odstavka 1,

                     in potem, ko zadevna država članica Varnostni svet uradno obvesti, da namerava izvesti ali prejeti takšno plačilo oziroma v ustreznih primerih dovoliti odmrznitev sredstev ali gospodarskih virov v ta namen, in sicer deset delovnih dni pred izdajo takšnega dovoljenja.“;

               12.

               člen 22 se nadomesti z naslednjim:
               „V zvezi s pogodbami ali drugimi pravnimi posli, katerih izvedba je bila posredno ali neposredno, v celoti ali deloma ovirana zaradi ukrepov, uvedenih v skladu z RVSZN 1737 (2006), 1747 (2007), 1803 (2008), 1929 (2010) in 2231 (2015) – vključno z ukrepi, ki so jih Unija ali države članice sprejele v skladu z ustreznimi sklepi Varnostnega sveta, za njihovo izvajanje ali v zvezi s tem, ali ukrepi, zajetimi s tem sklepom – se ne odobri nobena terjatev, vključno z zahtevkom za odškodnino ali podobno terjatvijo, kot je zahtevek za pobot ali uveljavljanje garancije, ki bi jo zahtevale osebe ali subjekti, uvrščeni na seznam iz Priloge I, II, III ali IV, ali druge osebe ali subjekti v Iranu, vključno z vlado Irana, ali druge osebe ali subjekti, ki delujejo prek take osebe ali subjekta ali v njeno oziroma njegovo korist.“;

               13.

               člen 23 se nadomesti z naslednjim:
               „1.   Svet opravi spremembe prilog I in III na podlagi ugotovitev Varnostnega sveta.
               2.   Svet na predlog držav članic ali visokega predstavnika Unije za zunanje zadeve in varnostno politiko soglasno sestavi seznam v prilogah II in IV ter sprejme njegove spremembe.“;

               14.

               v členu 24 se odstavka 1 in 2 nadomestita z naslednjim:
               „1.   Če Varnostni svet uvrsti osebo ali subjekt na seznam, Svet to osebo ali subjekt vključi v Prilogo III.
               2.   Kadar Svet sklene za osebo ali subjekt uvesti ukrepe iz členov 19(1)(b), (c) in (e) ter 20(1)(b), (c) in (e), ustrezno spremeni prilogi II in IV.“;

               15.

               člen 25 se nadomesti z naslednjim:
               „1.   V prilogah I, II, III in IV se navedejo razlogi za uvrstitev zadevnih oseb in subjektov na seznam; za Prilogo I jih zagotovi Varnostni svet ali Odbor, za Prilogo III pa Varnostni svet.
               2.   V prilogah I, II, III in IV se navedejo tudi razpoložljive informacije, potrebne za prepoznavanje zadevnih oseb in subjektov; za Prilogo I jih zagotovi Varnostni svet ali Odbor, za Prilogo III pa Varnostni svet. Pri osebah lahko te informacije vključujejo imena, vključno s privzetimi imeni, datum in kraj rojstva, državljanstvo, številki potnega lista in osebne izkaznice, spol, naslov, če je znan, ter funkcijo ali poklic. Pri subjektih lahko ti podatki vključujejo nazive, kraj in datum vpisa, številko vpisa in sedež podjetja. V prilogah I, II,III in IV se navede tudi datum uvrstitve na seznam.“;

               16.

               v členu 26 se odstavek 4 nadomesti z naslednjim:
               „4.   Ukrepi iz členov 19(1)(a), 20(1)(a), 20(2) in 20(12) kolikor se nanašajo na osebe in subjekte s seznama iz Priloge V, se začasno odpravijo.
               5.   Ukrepi iz členov 19(1)(b) in (c), 20(1)(b) in (c), 20(2) ter 20(12) kolikor se nanašajo na osebe in subjekte s seznama iz Priloge VI, se začasno odpravijo.“;

               17.

               člen 26a se nadomesti z naslednjim:
               „Člen 26a
               1.   Ukrepi iz člena 1(1)(a), (b), (d) in (e), členov 2, 3, 3a, 3b, 3c, 3d, 3e, 4, 4a, 4b, 4c, 4d, 4e, 4f, 4g, 4h, 4i, 4j, 5, 6, 6a, 7, 8, 8a, 9, 10, 11, 12, 13, 14, 16, 17, 18a, 18b, členov 20(7), 20(11), 20(13), 20(14) in členov 21 ter 26b se začasno odpravijo.“;

               18.

               vstavijo se naslednji členi:
               „Člen 26c
               1.   Pri naslednjih predmetih, surovinah, opremi, blagu in tehnologiji ne glede na to, ali izvirajo z ozemelj držav članic ali ne, mora Varnostni svet odobriti vsak primer neposredne ali posredne dobave, prodaje ali prenosa v Iran oziroma za uporabo v Iranu ali v njegovo korist, s strani državljanov držav članic ali prek ozemlja držav članic oziroma z uporabo plovil ali zrakoplovov pod njihovo sodno pristojnostjo:

                           (a)

                           vsi predmeti, surovine, oprema, blago in tehnologija s seznama Skupine držav dobaviteljic jedrskega blaga;

                           (b)

                           vsi drugi predmeti, za katere država članica ugotovi, da bi lahko prispevali k predelavi ali dejavnostim, povezanim z bogatenjem ali predelavo urana ali pridobivanjem težke vode, ki niso združljive s skupnim celovitim načrtom ukrepanja.

                     2.   Zahteva, določena v odstavku 1 tega člena, se ne uporablja za dobavo, prodajo ali prenos opreme iz pododstavka 1 odstavka 2(c) Priloge B k RVSZN 2231 (2015) v Iran za lahkovodne reaktorje.
               3.   Države članice, ki se lotevajo dejavnosti iz odstavkov 1 in 2, poskrbijo, da:

                           (a)

                           so izpolnjene zahteve iz ustreznih smernic s seznama Skupine držav dobaviteljic jedrskega blaga;

                           (b)

                           pridobijo in so zmožne učinkovito uveljavljati pravico do preverjanja končne uporabe in mesta končne uporabe katerega koli dobavljenega predmeta;

                           (c)

                           v desetih dneh od dobave, prodaje ali prenosa ustrezno uradno obvestijo Varnostni svet ter

                           (d)

                           ko gre za dobavljene predmete, surovine, opremo, blago in tehnologijo s seznama Skupine držav dobaviteljic jedrskega blaga, v desetih dneh od dobave, prodaje ali prenosa uradno obvestijo tudi MAAE.

                     4.   Zahteva iz odstavka 1 se ne uporablja za dobavo, prodajo ali prenos predmetov, surovin, opreme, blaga in tehnologije ali za zagotavljanje kakršne koli s tem povezane tehnične pomoči, usposabljanja, finančne pomoči, naložb, posredniških ali drugih storitev, ki so neposredno povezani:

                           (a)

                           s potrebno spremembo dveh kaskad na objektu v Fordowu za stabilno proizvodnjo izotopov;

                           (b)

                           z izvozom iranskega obogatenega urana, ki presega 300 kilogramov, v zameno za naravni uran ali

                           (c)

                           s posodobitvijo reaktorja v Araku na podlagi dogovorjene zasnove in naknadno na podlagi dogovorjene dokončne zasnove takšnega reaktorja,

                     pod pogojem, da države članice poskrbijo, da:

                           (d)

                           vse takšne dejavnosti potekajo strogo v skladu s skupnim celovitim načrtom ukrepanja;

                           (e)

                           deset dni pred začetkom takšnih dejavnosti uradno obvestijo Varnostni svet in Skupno komisijo;

                           (f)

                           so izpolnjene zahteve iz ustreznih smernic s seznama Skupine držav dobaviteljic jedrskega blaga;

                           (g)

                           pridobijo in so zmožne učinkovito uveljavljati pravico do preverjanja končne uporabe in mesta končne uporabe katerega koli dobavljenega predmeta ter

                           (h)

                           ko gre za dobavljene predmete, surovine, opremo, blago in tehnologijo s seznama Skupine držav dobaviteljic jedrskega blaga, v desetih dneh od dobave, prodaje ali prenosov uradno obvestijo tudi MAAE.

                     5.   Zagotavljanje tehnične pomoči ali usposabljanja, financiranja ali finančne pomoči, naložb ali posredniških ali drugih storitev v zvezi z dobavo, prodajo, prenosom, izdelavo ali uporabo predmetov, surovin, opreme, blaga in tehnologije, iz odstavka 1, kateri koli osebi, subjektu ali organu v Iranu ali za uporabo v Iranu mora od primera do primera odobriti Varnostni svet.
               6.   Naložbe Irana, njegovih državljanov in subjektov s sedežem v Iranu ali pod njegovo sodno pristojnostjo, oseb ali subjektov, ki delujejo v njihovem imenu ali po njihovih navodilih, ali subjektov, ki jih imajo v lasti ali jih nadzorujejo, v vse gospodarske dejavnosti na ozemlju pod sodno pristojnostjo držav članic, ki vključujejo pridobivanje urana, proizvodnjo ali uporabo jedrskih materialov s seznama v delu 1 seznama Skupine držav dobaviteljic jedrskega blaga mora od primera do primera odobriti Varnostni svet.
               7.   Nabavo predmetov, surovin, opreme, blaga in tehnologije iz odstavka 1 iz Irana s strani državljanov držav članic ali z uporabo plovil ali zrakoplovov pod njihovo zastavo mora od primera do primera odobriti Skupna komisija, ne glede na to, ali izvirajo z ozemlja Irana ali ne.
               8.   Zadevna država članica vsako odobritev, izdano v skladu s tem členom, ali dejavnosti, ki se izvajajo v skladu s tem členom, sporoči drugim državam članicam.
               Člen 26d
               1.   Pri predmetih, surovinah, opremi, blagu in tehnologiji, ki niso zajeti v členu 26c ali členu 26e in bi lahko prispevali k predelavi ali dejavnostim, povezanim z bogatenjem ali predelavo urana, pridobivanjem težke vode ali drugim dejavnostim, ki niso združljive s skupnim celovitim načrtom ukrepanja, je za vsak posamezen primer neposredne ali posredne dobave, prodaje ali prenosa v Iran oziroma za uporabo v Iranu ali v njegovo korist s strani državljanov držav članic ali prek ozemlja držav članic ali z uporabo plovil ali zrakoplovov pod sodno pristojnostjo držav članic potrebno dovoljenje pristojnih organov države članice izvoznice, ne glede na to, ali izvirajo z ozemelj držav članic ali ne.
               Unija sprejme potrebne ukrepe, s katerimi določi, za katere predmete se uporablja ta določba.
               2.   Zahteva iz odstavka 1 se ne uporablja za dobavo, prodajo ali prenos opreme iz navedenega odstavka v Iran za lahkovodne reaktorje.
               3.   Države članice, ki izvajajo dejavnosti iz odstavkov 1 in 2, poskrbijo, da so pridobile in so zmožne učinkovito uveljavljati pravico do preverjanja končne uporabe in mesta končne uporabe katerega koli dobavljenega predmeta.
               4.   Države članice, ki izvajajo dejavnosti iz odstavka 2, poskrbijo, da v desetih dneh od začetka takšnih dejavnosti uradno obvestijo druge države članice.
               5.   Zahteva, določena v odstavku 1, se ne uporablja za dobavo, prodajo ali prenos predmetov, surovin, opreme, blaga in tehnologije ali za zagotavljanje kakršne koli s tem povezane tehnične pomoči, usposabljanja, finančne pomoči, naložb, posredniških ali drugih storitev, ki so neposredno povezani:

                           (a)

                           s potrebno spremembo dveh kaskad na objektu v Fordowu za stabilno proizvodnjo izotopov;

                           (b)

                           z izvozom iranskega obogatenega urana, ki presega 300 kilogramov, v zameno za naravni uran ali

                           (c)

                           s posodobitvijo reaktorja v Araku na podlagi dogovorjene zasnove in naknadno na podlagi dogovorjene dokončne zasnove takšnega reaktorja,

                     pod pogojem, da države članice poskrbijo, da:

                           (d)

                           vse takšne dejavnosti potekajo strogo v skladu s skupnim celovitim načrtom ukrepanja;

                           (e)

                           deset dni pred začetkom takšnih dejavnosti uradno obvestijo ostale države članice ter

                           (f)

                           so pridobile in so zmožne učinkovito uveljavljati pravico do preverjanja končne uporabe in mesta končne uporabe katerega koli dobavljenega predmeta.

                     6.   Zagotavljanje tehnične pomoči ali usposabljanja, financiranja ali finančne pomoči, naložb ali posredniških ali drugih storitev v zvezi z dobavo, prodajo, prenosom, izdelavo ali uporabo predmetov, surovin, opreme, blaga in tehnologije, navedenih v odstavku 1, kateri koli osebi, subjektu ali organu v Iranu ali za uporabo v Iranu morajo od primera do primera dovoliti pristojni organi zadevne države članice.
               7.   Naložbe Irana, njegovih državljanov in subjektov s sedežem v Iranu ali pod njegovo sodno pristojnostjo, oseb ali subjektov, ki delujejo v njihovem imenu ali po njihovih navodilih, ali subjektov, ki jih imajo v lasti ali jih nadzorujejo, v vse gospodarske dejavnosti na ozemlju pod sodno pristojnostjo držav članic, ki vključujejo tehnologije iz odstavka 1, morajo od primera do primera dovoliti pristojni organi zadevne države članice.
               8.   Nabavo predmetov, surovin, opreme, blaga in tehnologije iz odstavka 1 iz Irana s strani državljanov držav članic ali z uporabo plovil ali zrakoplovov pod njihovo zastavo morajo od primera do primera odobriti pristojni organi zadevne države članice, ne glede na to, ali izvirajo z ozemlja Irana ali ne.
               9.   Pristojni organi držav članic ne izdajo dovoljenja za nobeno dobavo, prodajo, prenos ali nabavo predmetov, surovin, opreme, blaga ali tehnologije iz odstavka 1, če ugotovijo, da bi zadevna dobava, prodaja, prenos ali nabava ali opravljanje zadevne storitve prispevalo k dejavnostim, nezdružljivim s skupnim celovitim načrtom ukrepanja.
               10.   Zadevna država članica o tem, da namerava izdati dovoljenje v skladu s tem členom, vsaj deset dni vnaprej obvesti druge države članice.
               Člen 26e
               1.   Pri predmetih, surovinah, opremi, blagu in tehnologiji s seznama Režima kontrole raketne tehnologije ali vsakem dodatnem predmetu, ki bi lahko prispeval k razvoju izstrelitvenih sistemov jedrskega orožja, je prepovedana neposredna ali posredna dobava, prodaja ali prenos v Iran oziroma za uporabo v Iranu ali v njegovo korist s strani državljanov držav članic ali prek ozemlja držav članic ali z uporabo plovil ali zrakoplovov pod sodno pristojnostjo držav članic, ne glede na to, ali izvirajo z ozemelj držav članic ali ne.
               Unija sprejme potrebne ukrepe, s katerimi določi, za katere predmete se uporablja ta določba.
               2.   Prepovedano je tudi:

                           (a)

                           neposredno ali posredno zagotavljanje tehnične pomoči ali usposabljanja, naložb ali posredniških storitev v zvezi s predmeti, surovinami, opremo, blagom in tehnologijo, opredeljenimi v odstavku 1, ter dobavo, izdelovanjem, vzdrževanjem in uporabo teh predmetov, surovin, opreme, blaga in tehnologije vsem osebam, subjektom ali organom v Iranu ali za uporabo v Iranu;

                           (b)

                           neposredno ali posredno zagotavljanje financiranja ali finančne pomoči v zvezi s predmeti in tehnologijo iz odstavka 1, zlasti nepovratnih sredstev, posojil in zavarovanj izvoznih kreditov, za vsakršno dobavo, prodajo, prenos ali izvoz teh predmetov in tehnologij ali za zagotavljanje s tem povezane tehnične pomoči, usposabljanja, storitev ali pomoči vsem osebam, subjektom ali organom v Iranu ali za uporabo v Iranu;

                           (c)

                           zavestno ali namerno sodelovanje pri dejavnostih, katerih namen ali učinek je izogibanje prepovedim iz točk (a) in (b);

                           (d)

                           izvajanje naložb Irana, njegovih državljanov in subjektov s sedežem v Iranu ali pod njegovo sodno pristojnostjo, oseb ali subjektov, ki delujejo v njihovem imenu ali po njihovih navodilih, ali subjektov, ki jih imajo v lasti ali jih nadzorujejo, v vse gospodarske dejavnosti na ozemlju pod sodno pristojnostjo držav članic, ki vključujejo tehnologije iz odstavka 1.

                     3.   Nabava predmetov, surovin, opreme, blaga in tehnologije iz odstavka 1 iz Irana s strani državljanov držav članic ali z uporabo plovil ali zrakoplovov pod njihovo zastavo je prepovedana, ne glede na to, ali izvirajo z ozemlja Irana ali ne.
               Člen 26f
               1.   Dobavo, prodajo ali prenos grafita ter neobdelanih ali polobdelanih kovin, kot sta aluminij in jeklo, v Iran s strani državljanov držav članic ali z ozemelj držav članic ali z uporabo plovil ali zrakoplovov pod sodno pristojnostjo držav članic mora dovoliti pristojni organ države članice izvoznice, ne glede na to, ali izvirajo z njenega ozemlja ali ne.
               Unija sprejme potrebne ukrepe, s katerimi določi, za katere predmete se uporablja ta določba.
               2.   Za zagotavljanje:

                           (a)

                           tehnične pomoči ali usposabljanja in drugih storitev v zvezi s predmeti iz odstavka 1;

                           (b)

                           financiranja ali finančne pomoči za kakršno koli dobavo, prodajo ali prenos predmetov iz odstavka 1 ali za zagotavljanje z njimi povezane tehnične pomoči in usposabljanja;

                     je prav tako potrebno dovoljenje pristojnega organa zadevne države članice.
               3.   Pristojni organi držav članic ne izdajo dovoljenja za kakršno koli dobavo, prodajo ali prenos predmetov, surovin, opreme, blaga ali tehnologije iz odstavka 1, če:

                           (a)

                           ugotovijo, da bi zadevna dobava, prodaja ali prenos ali opravljanje zadevne storitve:

                                       (i)

                                       prispevalo k predelavi ali dejavnostim, povezanim z bogatenjem ali predelavo urana ali pridobivanjem težke vode, ali k drugim dejavnostim, povezanim z jedrskim orožjem, ki niso združljive s skupnim celovitim načrtom ukrepanja;

                                       (ii)

                                       prispevalo k iranskemu vojaškemu programu ali programu balističnih raket ali

                                       (iii)

                                       bilo v neposredno ali posredno korist iranski revolucionarni gardi;

                           (b)

                           pogodbe o dobavi takšnih predmetov ali zagotavljanju pomoči ne vključujejo ustreznih zagotovil glede končnih uporabnikov.

                     4.   Zadevna država članica o tem, da namerava izdati odobritev na podlagi tega člena, vsaj deset dni vnaprej obvesti druge države članice.
               Člen 26g
               1.   Za dobavo, prodajo ali prenos programske opreme za integriranje industrijskih procesov v Iran s strani državljanov držav članic ali z ozemelj držav članic ali z uporabo plovil ali zrakoplovov pod sodno pristojnostjo držav članic je potrebno dovoljenje pristojnega organa države članice izvoznice, ne glede na to, ali izvirajo z njenega ozemlja ali ne.
               Unija sprejme potrebne ukrepe, s katerimi določi, za katere predmete se uporablja ta določba.
               2.   Za zagotavljanje:

                           (a)

                           tehnične pomoči ali usposabljanja in drugih storitev v zvezi s predmeti iz odstavka 1;

                           (b)

                           financiranja ali finančne pomoči za kakršno koli dobavo, prodajo ali prenos predmetov iz odstavka 1 ali za zagotavljanje z njimi povezane tehnične pomoči in usposabljanja;

                     je prav tako potrebno dovoljenje pristojnega organa zadevne države članice.
               3.   Pristojni organi držav članic ne izdajo dovoljenja za kakršno koli dobavo, prodajo ali prenos predmetov, surovin, opreme, blaga ali tehnologije iz odstavka 1, če

                           (a)

                           ugotovijo, da bi zadevna dobava, prodaja ali prenos ali opravljanje zadevne storitve:

                                       (i)

                                       prispevalo k predelavi ali dejavnostim, povezanim z bogatenjem ali predelavo urana ali pridobivanjem težke vode, ali k drugim dejavnostim na jedrskem področju, ki niso združljive s skupnim celovitim načrtom ukrepanja;

                                       (ii)

                                       prispevalo k iranskemu vojaškemu programu ali programu balističnih raket ali

                                       (iii)

                                       bilo v neposredno ali posredno korist iranski revolucionarni gardi.

                           (b)

                           pogodbe o dobavi takšnih predmetov ali zagotavljanju pomoči ne vključujejo ustreznih zagotovil glede končnih uporabnikov.

                     4.   Zadevna država članica o tem, da namerava izdati odobritev na podlagi tega člena, vsaj deset dni vnaprej obvesti druge države članice.“;

               19.

               dodajo se priloge iz prilog k temu sklepu.

         Člen 2
   Ta sklep začne veljati dan po objavi v Uradnem listu Evropske unije.
   Uporablja se od dne, ko Svet ugotovi, da je generalni direktor MAAE svetu guvernerjev MAAE in Varnostnemu svetu Združenih narodov predložil poročilo, v katerem je potrjeno, da je Iran sprejel ukrepe iz odstavkov 15.1 do 15.11 Priloge V k skupnemu celovitemu načrtu ukrepanja. Začetek uporabe se istega dne objavi v Uradnem listu Evropske unije.

      V Bruslju, 18. oktobra 2015

            Za Svet

            Predsednik

         J. ASSELBORN

      (1)  Sklep Sveta 2010/413/SZVP z dne 26. julija 2010 o omejevalnih ukrepih proti Iranu in razveljavitvi Skupnega stališča 2007/140/SZVP (UL L 195, 27.7.2010, str. 39).

      PRILOGA I

            „PRILOGA III

               Seznam oseb iz člena 19(1)(d) ter oseb in subjektov iz člena 20(1)(d)

                        A.

                        Osebe

                        B.

                        Subjekti“

      PRILOGA II

            „PRILOGA IV

               Seznam oseb iz člena 19(1)(e) ter oseb in subjektov iz člena 20(1)(e)

                        A.

                        Osebe

                        B.

                        Subjekti“

      PRILOGA III

            „PRILOGA V

               SEZNAM OSEB IN SUBJEKTOV IZ ČLENA 26(4)

                        1.

                        AGHA-JANI, Dawood

                        2.

                        ALAI, Amir Moayyed

                        3.

                        ASGARPOUR, Behman

                        4.

                        ASHIANI, Mohammad Fedai

                        5.

                        ASHTIANI, Abbas Rezaee

                        6.

                        IRANSKA ORGANIZACIJA ZA ATOMSKO ENERGIJO (AEOI – ATOMIC ENERGY ORGANISATION OF IRAN)

                        7.

                        BAKHTIAR, Haleh

                        8.

                        BEHZAD, Morteza

                        9.

                        RAZVOJNI IN PROIZVODNI CENTER ZA JEDRSKO GORIVO V ESFAHANU (NFRPC – ESFAHANNUCLEAR FUEL RESEARCH AND PRODUCTION CENTRE) IN CENTER ZA JEDRSKO TEHNOLOGIJO V ESFAHANU (ENTC – ESFAHANNUCLEAR TECHNOLOGY CENTRE)

                        10.

                        FIRST EAST EXPORT BANK, P.L.C.:

                        11.

                        HOSSEINI, Seyyed Hussein

                        12.

                        IRANO HIND SHIPPING COMPANY

                        13.

                        IRISL BENELUX NV

                        14.

                        JABBER IBN HAYAN

                        15.

                        CENTER ZA JEDRSKE RAZISKAVE KARAJ (KARAJ NUCLEAR RESEARCH CENTRE)

                        16.

                        KAVOSHYAR COMPANY

                        17.

                        LEILABADI, Ali Hajinia

                        18.

                        MESBAH ENERGY COMPANY

                        19.

                        MODERN INDUSTRIES TECHNIQUE COMPANY

                        20.

                        MOHAJERANI, Hamid-Reza

                        21.

                        MOHAMMADI, Jafar

                        22.

                        MONAJEMI, Ehsan

                        23.

                        NOBARI, Houshang

                        24.

                        NOVIN ENERGY COMPANY

                        25.

                        JEDRSKI RAZISKOVALNI CENTER ZA KMETIJSTVO IN MEDICINO (NUCLEAR RESEARCH CENTER FOR AGRICULTURE AND MEDICINE)

                        26.

                        PARS TRASH COMPANY

                        27.

                        PISHGAM (PIONEER) ENERGY INDUSTRIES

                        28.

                        QANNADI, Mohammad

                        29.

                        RAHIMI, Amir

                        30.

                        RAHIQI, Javad

                        31.

                        RASHIDI, Abbas

                        32.

                        SABET, M. Javad Karimi

                        33.

                        SAFDARI, Seyed Jaber

                        34.

                        SOLEYMANI, Ghasem

                        35.

                        SOUTH SHIPPING LINE IRAN (SSL)

                        36.

                        TAMAS COMPANY“

      PRILOGA IV

            „PRILOGA VI

               SEZNAM OSEB IN SUBJEKTOV IZ ČLENA 26(5)

                        1.

                        ACENA SHIPPING COMPANY LIMITED

                        2.

                        ADVANCE NOVEL

                        3.

                        AGHAJARI OIL & GAS PRODUCTION COMPANY

                        4.

                        AGHAZADEH, Reza

                        5.

                        AHMADIAN, Mohammad

                        6.

                        AKHAVAN-FARD, Massoud

                        7.

                        ALPHA EFFORT LTD

                        8.

                        ALPHA KARA NAVIGATION LIMITED

                        9.

                        ALPHA NARI NAVIGATION LIMITED

                        10.

                        ARIAN BANK

                        11.

                        ARVANDAN OIL & GAS COMPANY

                        12.

                        ASHTEAD SHIPPING COMPANY LTD

                        13.

                        ASPASIS MARINE CORPORATION

                        14.

                        ASSA CORPORATION

                        15.

                        ASSA CORPORATION LTD

                        16.

                        ATLANTIC INTERMODAL

                        17.

                        AVRASYA CONTAINER SHIPPING LINES

                        18.

                        AZARAB INDUSTRIES

                        19.

                        AZORES SHIPPING COMPANY ALIAS AZORES SHIPPING FZE LLC

                        20.

                        BANCO INTERNACIONAL DE DESARROLLO CA

                        21.

                        BANK KARGOSHAE

                        22.

                        BANK MELLAT

                        23.

                        BANK MELLI IRAN INVESTMENT COMPANY

                        24.

                        BANK MELLI IRAN ZAO

                        25.

                        BANK MELLI PRINTING AND PUBLISHING COMPANY

                        26.

                        BANK MELLI

                        27.

                        BANK OF INDUSTRY AND MINE

                        28.

                        BANK REFAH KARGARAN

                        29.

                        BANK TEJARAT

                        30.

                        BEST PRECISE LTD

                        31.

                        BETA KARA NAVIGATION LTD

                        32.

                        BIIS MARITIME LIMITED

                        33.

                        BIS MARITIME LIMITED

                        34.

                        RAZISKOVALNI CENTER BONAB (BONAB RESEARCH CENTER)

                        35.

                        BRAIT HOLDING SA

                        36.

                        BRIGHT JYOTI SHIPPING

                        37.

                        BRIGHT SHIP FZC

                        38.

                        BUSHEHR SHIPPING COMPANY LIMITED

                        39.

                        BYFLEET SHIPPING COMPANY LTD

                        40.

                        CEMENT INVESTMENT AND DEVELOPMENT COMPANY

                        41.

                        CENTRAL BANK OF IRAN

                        42.

                        CHAPLET SHIPPING LIMITED

                        43.

                        COBHAM SHIPPING COMPANY LTD

                        44.

                        CONCEPT GIANT LTD

                        45.

                        COOPERATIVE DEVELOPMENT BANK

                        46.

                        CRYSTAL SHIPPING FZE

                        47.

                        DAJMAR, Mohammad Hossein

                        48.

                        DAMALIS MARINE CORPORATION

                        49.

                        DARYA CAPITAL ADMINISTRATION GMBH

                        50.

                        DARYA DELALAN SEFID KHAZAR SHIPPING COMPANY

                        51.

                        DELTA KARA NAVIGATION LTD

                        52.

                        DELTA NARI NAVIGATION LTD

                        53.

                        DIAMOND SHIPPING SERVICES

                        54.

                        DORKING SHIPPING COMPANY LTD

                        55.

                        EAST OIL & GAS PRODUCTION COMPANY

                        56.

                        EDBI EXCHANGE COMPANY

                        57.

                        EDBI STOCK BROKERAGE COMPANY

                        58.

                        EFFINGHAM SHIPPING COMPANY LTD

                        59.

                        EIGHTH OCEAN ADMINISTRATION GMBH

                        60.

                        EIGHTH OCEAN GMBH & CO. KG

                        61.

                        ELBRUS LTD

                        62.

                        ELCHO HOLDING LTD

                        63.

                        ELEGANT TARGET DEVELOPMENT LIMITED

                        64.

                        ELEVENTH OCEAN ADMINISTRATION GMBH

                        65.

                        ELEVENTH OCEAN GMBH & CO. KG

                        66.

                        EMKA COMPANY

                        67.

                        EPSILON NARI NAVIGATION LTD

                        68.

                        E-SAIL A.K.A.E-SAIL SHIPPING COMPANY

                        69.

                        ETA NARI NAVIGATION LTD

                        70.

                        ETERNAL EXPERT LTD.

                        71.

                        EUROPÄISCH-IRANISCHE HANDELSBANK

                        72.

                        EXPORT DEVELOPMENT BANK OF IRAN

                        73.

                        FAIRWAY SHIPPING

                        74.

                        FAQIHIAN, dr. Hoseyn

                        75.

                        FARNHAM SHIPPING COMPANY LTD

                        76.

                        FASIRUS MARINE CORPORATION

                        77.

                        FATSA

                        78.

                        FIFTEENTH OCEAN ADMINISTRATION GMBH

                        79.

                        FIFTEENTH OCEAN GMBH & CO. KG

                        80.

                        FIFTH OCEAN ADMINISTRATION GMBH

                        81.

                        FIFTH OCEAN GMBH & CO. KG

                        82.

                        FIRST ISLAMIC INVESTMENT BANK

                        83.

                        FIRST OCEAN ADMINISTRATION GMBH

                        84.

                        FIRST OCEAN GMBH & CO. KG

                        85.

                        FIRST PERSIAN EQUITY FUND

                        86.

                        FOURTEENTH OCEAN ADMINISTRATION GMBH

                        87.

                        FOURTEENTH OCEAN GMBH & CO. KG

                        88.

                        FOURTH OCEAN ADMINISTRATION GMBH

                        89.

                        FOURTH OCEAN GMBH & CO. KG

                        90.

                        FUTURE BANK BSC

                        91.

                        GACHSARAN OIL & GAS COMPANY

                        92.

                        GALLIOT MARITIME INCORPORATION

                        93.

                        GAMMA KARA NAVIGATION LTD

                        94.

                        GIANT KING LIMITED

                        95.

                        GOLDEN CHARTER DEVELOPMENT LTD.

                        96.

                        GOLDEN SUMMIT INVESTMENTS LTD.

                        97.

                        GOLDEN WAGON DEVELOPMENT LTD.

                        98.

                        GOLPARVAR, Gholam Hossein

                        99.

                        GOMSHALL SHIPPING COMPANY LTD

                        100.

                        GOOD LUCK SHIPPING COMPANY LLC

                        101.

                        GRAND TRINITY LTD.

                        102.

                        GREAT EQUITY INVESTMENTS LTD.

                        103.

                        GREAT METHOD LTD

                        104.

                        GREAT PROSPECT INTERNATIONAL LTD.

                        105.

                        HAFIZ DARYA SHIPPING LINES

                        106

                        HARVEST SUPREME LTD.

                        107.

                        HARZARU SHIPPING

                        108.

                        HELIOTROPE SHIPPING LIMITED

                        109.

                        HELIX SHIPPING LIMITED

                        110.

                        HK INTERTRADE COMPANY LTD

                        111.

                        HONG TU LOGISTICS PRIVATE LIMITED

                        112.

                        HORSHAM SHIPPING COMPANY LTD

                        113.

                        IFOLD SHIPPING COMPANY LIMITED

                        114.

                        INDUS MARITIME INCORPORATION

                        115.

                        INDUSTRIAL DEVELOPMENT & RENOVATION ORGANIZATION

                        116.

                        INSIGHT WORLD LTD

                        117.

                        INTERNATIONAL SAFE OIL

                        118.

                        IOTA NARI NAVIGATION LIMITED

                        119.

                        IRAN FUEL CONSERVATION ORGANIZATION

                        120.

                        IRAN INSURANCE COMPANY

                        121.

                        IRANIAN OFFSHORE ENGINEERING & CONSTRUCTION CO

                        122.

                        IRANIAN OIL COMPANY LIMITED

                        123.

                        IRANIAN OIL PIPELINES AND TELECOMMUNICATIONS COMPANY (IOPTC)

                        124.

                        IRANIAN OIL TERMINALS COMPANY

                        125.

                        IRANO MISR SHIPPING COMPANY

                        126.

                        IRINVESTSHIP LTD

                        127.

                        IRISL (MALTA) LTD

                        128.

                        IRISL EUROPE GMBH

                        129.

                        IRISL MARINE SERVICES AND ENGINEERING COMPANY

                        130.

                        IRISL MARITIME TRAINING INSTITUTE

                        131.

                        IRITAL SHIPPING SRL

                        132.

                        ISI MARITIME LIMITED

                        133.

                        ISIM AMIN LIMITED

                        134.

                        ISIM ATR LIMITED

                        135.

                        ISIM OLIVE LIMITED

                        136.

                        ISIM SAT LIMITED

                        137.

                        ISIM SEA CHARIOT LTD

                        138.

                        ISIM SEA CRESCENT LTD

                        139.

                        ISIM SININ LIMITED

                        140..

                        ISIM TAJ MAHAL LTD

                        141.

                        ISIM TOUR COMPANY LIMITED

                        142.

                        ISLAMIC REPUBLIC OF IRAN SHIPPING LINES

                        143.

                        JACKMAN SHIPPING COMPANY

                        144.

                        KALA NAFT

                        145.

                        KALAN KISH SHIPPING COMPANY LTD

                        146.

                        KAPPA NARI NAVIGATION LTD

                        147.

                        KARA SHIPPING AND CHARTERING GMBH

                        148.

                        KAROON OIL & GAS PRODUCTION COMPANY

                        149.

                        KAVERI MARITIME INCORPORATION

                        150.

                        KAVERI SHIPPING LLC

                        151.

                        KEY CHARTER DEVELOPMENT LTD.

                        152.

                        KHALILIPOUR, Said Esmail

                        153.

                        KHANCHI, Ali Reza

                        154.

                        KHAZAR EXPL & PROD CO

                        155.

                        KHAZAR SHIPPING LINES

                        156.

                        KHEIBAR COMPANY

                        157.

                        KING PROSPER INVESTMENTS LTD.

                        158.

                        KINGDOM NEW LTD

                        159.

                        KINGSWOOD SHIPPING COMPANY LIMITED

                        160.

                        KISH SHIPPING LINE MANNING COMPANY

                        161.

                        LAMBDA NARI NAVIGATION LIMITED

                        162.

                        LANCING SHIPPING COMPANY LIMITED

                        163.

                        LOGISTIC SMART LTD

                        164.

                        LOWESWATER LTD

                        165.

                        MACHINE SAZI ARAK

                        166.

                        MAGNA CARTA LIMITED

                        167.

                        MALSHIP SHIPPING AGENCY

                        168.

                        MARBLE SHIPPING LIMITED

                        169.

                        MAROUN OIL & GAS COMPANY

                        170.

                        MASJED-SOLEYMAN OIL & GAS COMPANY

                        171.

                        MASTER SUPREME INTERNATIONAL LTD.

                        172.

                        MAZANDARAN CEMENT COMPANY

                        173.

                        MEHR CAYMAN LTD.

                        174.

                        MELLAT BANK SB CJSC

                        175.

                        MELLI AGROCHEMICAL COMPANY PJS

                        176.

                        MELLI BANK PLC

                        177

                        MELLI INVESTMENT HOLDING INTERNATIONAL

                        178.

                        MELODIOUS MARITIME INCORPORATION

                        179.

                        METRO SUPREME INTERNATIONAL LTD.

                        180.

                        MIDHURST SHIPPING COMPANY LIMITED (MALTA)

                        181.

                        MILL DENE LTD

                        182.

                        MINISTRSTVO ZA ENERGIJO (MINISTRY OF ENERGY)

                        183.

                        MINISTRSTVO ZA NAFTO (MINISTRY OF PETROLEUM)

                        184.

                        MODALITY LTD

                        185.

                        MODERN ELEGANT DEVELOPMENT LTD.

                        186.

                        MOUNT EVEREST MARITIME INCORPORATION

                        187.

                        NAFTIRAN INTERTRADE COMPANY

                        188.

                        NAFTIRAN INTERTRADE COMPANY SRL

                        189.

                        NAMJOO, Majid

                        190.

                        NARI SHIPPING AND CHARTERING GMBH & CO. KG

                        191.

                        NARMADA SHIPPING

                        192.

                        NATIONAL IRANIAN DRILLING COMPANY

                        193.

                        NATIONAL IRANIAN GAS COMPANY

                        194.

                        NATIONAL IRANIAN OIL COMPANY

                        195.

                        NATIONAL IRANIAN OIL COMPANY NEDERLAND (A.K.A.: NIOC NETHERLANDS REPRESENTATION OFFICE)

                        196.

                        NATIONAL IRANIAN OIL COMPANY PTE LTD

                        197.

                        NATIONAL IRANIAN OIL COMPANY, INTERNATIONAL AFFAIRS LIMITED

                        198.

                        NATIONAL IRANIAN OIL ENGINEERING AND CONSTRUCTION COMPANY (NIOEC)

                        199.

                        NATIONAL IRANIAN OIL PRODUCTS DISTRIBUTION COMPANY (NIOPDC)

                        200.

                        NATIONAL IRANIAN OIL REFINING AND DISTRIBUTION COMPANY

                        201.

                        NATIONAL IRANIAN TANKER COMPANY

                        202.

                        NEUMAN LTD

                        203.

                        NEW DESIRE LTD

                        204.

                        NEW SYNERGY

                        205.

                        NEWHAVEN SHIPPING COMPANY LIMITED

                        206.

                        NINTH OCEAN ADMINISTRATION GMBH

                        207.

                        NINTH OCEAN GMBH & CO. KG

                        208.

                        NOOR AFZA GOSTAR

                        209.

                        NORTH DRILLING COMPANY

                        210.

                        NUCLEAR FUEL PRODUCTION AND PROCUREMENT COMPANY

                        211.

                        OCEAN CAPITAL ADMINISTRATION GMBH

                        212.

                        OCEAN EXPRESS AGENCIES PRIVATE LIMITED

                        213.

                        ONERBANK ZAO

                        214.

                        OXTED SHIPPING COMPANY LIMITED

                        215.

                        PACIFIC SHIPPING

                        216.

                        PARS SPECIAL ECONOMIC ENERGY ZONE

                        217.

                        PARTNER CENTURY LTD

                        218.

                        PEARL ENERGY COMPANY LTD

                        219.

                        PEARL ENERGY SERVICES, SA

                        220.

                        PERSIA INTERNATIONAL BANK PLC

                        221.

                        PETRO SUISSE

                        222.

                        PETROIRAN DEVELOPMENT COMPANY LTD

                        223.

                        PETROLEUM ENGINEERING & DEVELOPMENT COMPANY

                        224.

                        PETROPARS INTERNATIONAL FZE

                        225.

                        PETROPARS IRAN COMPANY

                        226.

                        PETROPARS LTD.

                        227.

                        PETROPARS OILFIELD SERVICES COMPANY

                        228.

                        PETROPARS UK LIMITED

                        229.

                        PETWORTH SHIPPING COMPANY LIMITED

                        230.

                        POST BANK OF IRAN

                        231.

                        POWER PLANTS' EQUIPMENT MANUFACTURING COMPANY (SAAKHTE TAJHIZATE NIROOGAHI)

                        232.

                        PROSPER METRO INVESTMENTS LTD

                        233.

                        RASTKHAH, Engineer Naser

                        234.

                        REIGATE SHIPPING COMPANY LIMITED

                        235.

                        RAZISKOVALNI INŠTITUT ZA JEDRSKO ZNANOST IN TEHNOLOGIJO (RESEARCH INSTITUTE OF NUCLEAR SCIENCE & TECHNOLOGY)

                        236.

                        REZVANIANZADEH, Mohammad Reza

                        237.

                        RISHI MARITIME INCORPORATION

                        238.

                        SACKVILLE HOLDINGS LTD

                        239.

                        SAFIRAN PAYAM DARYA SHIPPING COMPANY

                        240.

                        SALEHI, Ali Akbar

                        241.

                        SANFORD GROUP

                        242.

                        SANTEXLINES

                        243.

                        SECOND OCEAN ADMINISTRATION GMBH

                        244.

                        SECOND OCEAN GMBH & CO. KG

                        245.

                        SEIBOW LOGISTICS LIMITED

                        246.

                        SEVENTH OCEAN ADMINISTRATION GMBH

                        247.

                        SEVENTH OCEAN GMBH & CO. KG

                        248.

                        SHALLON LTD

                        249.

                        SHEMAL CEMENT COMPANY

                        250.

                        SHINE STAR LIMITED

                        251.

                        SHIPPING COMPUTER SERVICES COMPANY

                        252.

                        SILVER UNIVERSE INTERNATIONAL LTD.

                        253.

                        SINA BANK

                        254.

                        SINO ACCESS HOLDINGS

                        255.

                        SINOSE MARITIME

                        256.

                        SISCO SHIPPING COMPANY LTD

                        257.

                        SIXTEENTH OCEAN ADMINISTRATION GMBH

                        258.

                        SIXTEENTH OCEAN GMBH & CO. KG

                        259.

                        SIXTH OCEAN ADMINISTRATION GMBH

                        260.

                        SIXTH OCEAN GMBH & CO. KG

                        261.

                        SMART DAY HOLDINGS LTD

                        262.

                        SOLTANI, Behzad

                        263.

                        SORINET COMMERCIAL TRUST (SCT)

                        264.

                        SOROUSH SARAMIN ASATIR

                        265.

                        SOUTH WAY SHIPPING AGENCY CO. LTD

                        266.

                        SOUTH ZAGROS OIL & GAS PRODUCTION COMPANY

                        267.

                        SPARKLE BRILLIANT DEVELOPMENT LIMITED

                        268.

                        SPRINGTHORPE LIMITED

                        269.

                        STATIRA MARITIME INCORPORATION

                        270.

                        SUREH (PODJETJE ZA GORIVO ZA JEDRSKE REAKTORJE)

                        271.

                        SYSTEM WISE LTD

                        272.

                        TAMALARIS CONSOLIDATED LTD

                        273.

                        TENTH OCEAN ADMINISTRATION GMBH

                        274.

                        TENTH OCEAN GMBH & CO. KG

                        275.

                        TEU FEEDER LIMITED

                        276.

                        THETA NARI NAVIGATION

                        277.

                        THIRD OCEAN ADMINISTRATION GMBH

                        278.

                        THIRD OCEAN GMBH & CO. KG

                        279.

                        THIRTEENTH OCEAN ADMINISTRATION GMBH

                        280.

                        THIRTEENTH OCEAN GMBH & CO. KG

                        281.

                        TOP GLACIER COMPANY LIMITED

                        282.

                        TOP PRESTIGE TRADING LIMITED

                        283.

                        TRADE CAPITAL BANK

                        284.

                        TRADE TREASURE

                        285.

                        TRUE HONOUR HOLDINGS LTD

                        286.

                        TULIP SHIPPING INC

                        287.

                        TWELFTH OCEAN ADMINISTRATION GMBH

                        288.

                        TWELFTH OCEAN GMBH & CO. KG

                        289.

                        UNIVERSAL TRANSPORTATION LIMITATION UTL

                        290.

                        VALFAJR 8TH SHIPPING LINE

                        291.

                        WEST OIL & GAS PRODUCTION COMPANY

                        292.

                        WESTERN SURGE SHIPPING COMPANY LIMITED

                        293.

                        WISE LING SHIPPING COMPANY LIMITED

                        294.

                        ZANJANI, Babak

                        295.

                        ZETA NERI NAVIGATION“


title: Sklep Evropske centralne banke (EU) 2016/456 z dne 4. marca 2016 o pogojih za preiskave Evropskega urada za boj proti goljufijam v Evropski centralni banki v zvezi s preprečevanjem goljufij, korupcije in drugih nezakonitih dejanj, ki škodijo finančnim interesom Unije (ECB/2016/3)

text:
               30.3.2016

               SL

               Uradni list Evropske unije

               L 79/34

         SKLEP EVROPSKE CENTRALNE BANKE (EU) 2016/456
   z dne 4. marca 2016
   o pogojih za preiskave Evropskega urada za boj proti goljufijam v Evropski centralni banki v zvezi s preprečevanjem goljufij, korupcije in drugih nezakonitih dejanj, ki škodijo finančnim interesom Unije (ECB/2016/3)
   (prenovitev)
   SVET EVROPSKE CENTRALNE BANKE JE –
   ob upoštevanju Pogodbe o delovanju Evropske unije,
   ob upoštevanju Statuta Evropskega sistema centralnih bank in Evropske centralne banke ter zlasti člena 12.3 Statuta,
   Ob upoštevanju Uredbe (EU, Euratom) št. 883/2013 Evropskega parlamenta in Sveta z dne 11. septembra 2013 o preiskavah, ki jih izvaja Evropski urad za boj proti goljufijam (OLAF), ter razveljavitvi Uredbe (ES) št. 1073/1999 Evropskega parlamenta in Sveta in Uredbe Sveta (Euratom) št. 1074/1999 (1) ter zlasti člena 4(1) in (7) Uredbe,
   ob upoštevanju naslednjega:

               (1)

               Uredba (EU, Euratom) št. 883/2013 določa, da Evropski urad za boj proti goljufijam (v nadaljnjem besedilu: Urad) začenja in izvaja upravne preiskave goljufij (v nadaljnjem besedilu: notranje preiskave) v institucijah, organih, uradih in agencijah, ustanovljenih s Pogodbami ali na podlagi Pogodb, za namene boja proti goljufijam, korupciji in drugim nezakonitim dejanjem, ki škodijo finančnim interesom Unije. V ta namen Urad preiskuje zaskrbljujoče pojave v zvezi z opravljanjem poklicnih dolžnosti, ki lahko pomenijo zanemarjanje obveznosti uradnikov in drugih uslužbencev Unije, kar bi lahko imelo za posledico disciplinski oziroma kazenski postopek, oziroma enako hude napake pri opravljanju dolžnosti članov institucij in organov, vodij uradov in agencij ali članov osebja institucij, organov, uradov ali agencij, za katere ne veljajo Kadrovski predpisi za uradnike in Pogoji za zaposlitev drugih uslužbencev Evropske unije (v nadaljnjem besedilu: Kadrovski predpisi).

               (2)

               Za Evropsko centralno banko (ECB) so take poklicne dolžnosti in obveznosti, zlasti obveznosti v zvezi s poklicnim ravnanjem in varovanjem poslovne skrivnosti, določene v (a) Pogojih za zaposlitev v Evropski centralni banki, (b) Pravilih za zaposlene v Evropski centralni banki, (c) Prilogi IIb k Pogojem za zaposlitev, ki se nanaša na pogoje za kratkoročno zaposlitev, in (d) Pravilih za kratkoročno zaposlitev v Evropski centralni banki, dodatne smernice pa so navedene v (e) Kodeksu ravnanja za člane Sveta ECB (2), (f) Dopolnilnem kodeksu meril poklicne etike za člane izvršilnega odbora Evropske centralne banke (3) in (g) Kodeksu ravnanja za člane Nadzornega odbora Evropske centralne banke (4) (v nadaljnjem besedilu skupaj: pogoji za zaposlitev v ECB).

               (3)

               Člen 4(1) Uredbe (EU, Euratom) št. 883/2013 določa, da Urad v zvezi z zaščito finančnih interesov Unije ter bojem proti goljufijam in drugim nezakonitim dejanjem, ki škodijo finančnim interesom Unije, „izvaja upravne preiskave v institucijah, organih, uradih in agencijah“ pod pogoji iz Uredbe (EU, Euratom) št. 883/2013 in sklepov posamezne institucije, organa, urada ali agencije. Člen 4(7) Uredbe (EU, Euratom) št. 883/2013 določa, da mora vsaka institucija, organ, urad ali agencija sprejeti sklep, ki „vključuje zlasti pravilo v zvezi z dolžnostjo, da morajo uradniki, drugi uslužbenci, člani institucij ali organov, vodje uradov ali agencij ali člani osebja sodelovati z Uradom in mu zagotavljati informacije ob hkratni skrbi za zaupnost notranje preiskave“. V skladu s sodno prakso Unije lahko Urad začne preiskavo le na podlagi dovolj resnega suma (5).

               (4)

               V skladu z uvodno izjavo 12 Uredbe (EU, Euratom) št. 883/2013 bi se morale preiskave izvajati v skladu s Pogodbama, zlasti s Protokolom št. 7 o privilegijih in imunitetah Evropske unije, pri njihovem izvajanju pa bi bilo treba spoštovati tudi Kadrovske predpise, človekove pravice in temeljne svoboščine, zlasti načelo pravičnosti, pravice vpletenih oseb, da izrazijo svoje mnenje o dejstvih, ki jih zadevajo, in načelo, da lahko ugotovitve preiskave temeljijo izključno na dejstvih z dokazno vrednostjo, ter splošna načela, ki so skupna državam članicam in jih priznava Sodišče Evropske unije, na primer zaupnost pravnega svetovanja (varovanje poklicne skrivnosti odvetnikov). V ta namen bi morali institucije, organi, uradi in agencije določiti pogoje, pod katerimi je treba izvajati notranje preiskave.

               (5)

               Sklep ECB/2004/11 (6) je bil sprejet za določitev pogojev, pod katerimi je bilo treba v ECB izvajati notranje preiskave po Uredbi (ES) št. 1073/1999 Evropskega parlamenta in Sveta (7). Da bi upoštevali, da je Uredba (EU, Euratom) št. 883/2013 razveljavila in nadomestila Uredbo (ES) št. 1073/1999 in da so bili od sprejetja Sklepa ECB/2004/11 ustanovljeni novi organi ECB, je treba sedanji pravni okvir pregledati.

               (6)

               Z Uredbo Sveta (EU) št. 1024/2013 (8) je bil ustanovljen Nadzorni odbor kot notranji organ ECB, zadolžen za načrtovanje in izvajanje posebnih nalog, ki se nanašajo na politike bonitetnega nadzora kreditnih institucij in so prenesene na ECB. Na podlagi člena 24(1) in člena 25(5) Uredbe (EU) št. 1024/2013 je ECB ustanovila Upravni odbor za pregled (9) in Odbor za mediacijo (10). Poleg tega je ECB na podlagi člena 3(1) in člena 143(1) Uredbe (EU) št. 468/2014 Evropske centralne banke (ECB/2014/17) (11) ustanovila skupne nadzorniške skupine za izvajanje nadzora nad vsakim pomembnim nadzorovanim subjektom in vsako pomembno nadzorovano skupino ter skupine za inšpekcijske preglede na kraju samem. Nato je ECB na podlagi členov 9a in 9b Poslovnika Evropske centralne banke (12) ustanovila Odbor za poklicno etiko (13) oziroma Revizijski odbor.

               (7)

               Ta sklep bi se moral uporabljati za člane skupnih nadzorniških skupin in skupin za inšpekcijske preglede na kraju samem, za katere ne veljajo pogoji za zaposlitev v ECB. Zaposleni v pristojnih nacionalnih organih, ki so člani skupnih nadzorniških skupin in skupin za inšpekcijske preglede na kraju samem, spadajo v zadevah, ki so povezane z njihovim delom na nalogah, prenesenih na ECB z Uredbo (EU) št. 1024/2013, pod nadzor ECB. Člen 6(1) Uredbe (EU) št. 1024/2013 določa, da je ECB odgovorna za učinkovito in skladno delovanje enotnega mehanizma nadzora (EMN). Člen 6(1) in člen 146(1) Uredbe (EU) št. 468/2014 (ECB/2014/17) določata, da morajo člani skupnih nadzorniških skupin in skupin za inšpekcijske preglede na kraju samem upoštevati navodila koordinatorja skupine. Ti določbi temeljita na členu 6(7) Uredbe (EU) št. 1024/2013, ki zahteva, da ECB sprejme okvir za določitev praktičnih ureditev za izvajanje sodelovanja v okviru EMN.

               (8)

               Pri sprejemanju tega sklepa mora ECB upravičiti vsako omejitev notranjih preiskav, ki vplivajo na posebne naloge in dolžnosti, zaupane ECB s členoma 127 in 128 Pogodbe ter Uredbo (EU) št. 1024/2013. Take omejitve bi morale zagotoviti zaupnost, ki je potrebna za nekatere informacije ECB, in uresničiti namen zakonodajalca, da okrepi boj proti goljufijam. Razen v zvezi s temi posebnimi nalogami in dolžnostmi je treba ECB, tudi za namene tega sklepa, obravnavati kot javni subjekt, podobno drugim institucijam in organom Unije.

               (9)

               V izjemnih primerih bi lahko razširjanje nekaterih zaupnih informacij, ki jih ima ECB zaradi izvajanja svojih nalog, zunaj ECB resno ogrozilo njeno delovanje. V takih primerih bi moral odločitev o tem, ali se Uradu odobri dostop do informacij ali se mu informacije pošljejo, sprejeti Izvršilni odbor. Na področjih, kot so odločitve o denarni politiki ali posli v zvezi z upravljanjem deviznih rezerv in posegi na deviznih trgih, bi bilo treba odobriti dostop do informacij, ki so stare več kot eno leto. Omejitve na drugih področjih, kot na primer v zvezi z informacijami, ki se nanašajo na opravljanje nalog, prenesenih na ECB z Uredbo (EU) št. 1024/2013, podatki, ki jih ECB prejme od pristojnih nacionalnih organov v zvezi s stabilnostjo finančnega sistema ali posameznih kreditnih institucij, ter informacijami o zaščitnih elementih in tehničnih specifikacijah sedanjih in prihodnjih eurobankovcev, ne bi smele biti časovno omejene. Čeprav bi moral ta sklep obseg informacij, katerih razširjanje zunaj ECB bi lahko resno ogrozilo njeno delovanje, omejiti na nekatera posebna področja dejavnosti, je treba omogočiti, da se sklep prilagodi za zajetje nepredvidenega razvoja dogodkov, s čimer se zagotovi, da lahko ECB še naprej izpolnjuje naloge, ki so ji dodeljene s Pogodbo.

               (10)

               Ta sklep bi moral upoštevati, da člani Sveta ECB in Razširjenega sveta ECB, ki niso hkrati tudi člani Izvršilnega odbora ECB, poleg funkcij v Evropskem sistemu centralnih bank opravljajo tudi nacionalne funkcije, ter da člani Nadzornega odbora ECB, Odbora za mediacijo ECB, skupnih nadzorniških skupin in skupin za inšpekcijske preglede na kraju samem, ki so predstavniki pristojnih nacionalnih organov sodelujočih držav članic, poleg nalog po Uredbi (EU) št. 1024/2013 prav tako opravljajo tudi nacionalne funkcije. Opravljanje takih nacionalnih funkcij se presoja po nacionalnem pravu in ne spada v okvir notranjih preiskav Urada. Zato bi se moral ta sklep uporabljati samo za poklicne dejavnosti, ki jih te osebe opravljajo kot člani Sveta ECB, Razširjenega sveta ECB, Nadzornega odbora ECB, Odbora za mediacijo ECB, skupnih nadzorniških skupin in skupin za inšpekcijske preglede na kraju samem.

               (11)

               Ta sklep bi moral tudi upoštevati, da lahko zunanji člani Upravnega odbora za pregled, Revizijskega odbora in Odbora za poklicno etiko ECB poleg nalog v teh organih opravljajo tudi druge funkcije. Opravljanje takih funkcij ne spada v okvir notranjih preiskav Urada. Zato bi se moral ta sklep uporabljati samo za poklicne dejavnosti, ki jih te osebe opravljajo kot člani Upravnega odbora za pregled, Revizijskega odbora in Odbora za poklicno etiko ECB.

               (12)

               Člen 37.1 Statuta Evropskega sistema centralnih bank in Evropske centralne banke (v nadaljnjem besedilu: Statut ESCB) določa, da člani upravljavskih organov in zaposleni ECB tudi po izteku mandata ne smejo razkriti informacij, za katere velja obveznost varovanja poslovne skrivnosti. Člen 27(1) Uredbe (EU) št. 1024/2013 določa, da veljajo za člane Nadzornega odbora, osebje ECB in osebje, napoteno iz sodelujočih držav članic, ki opravlja nadzorniške dolžnosti, enake zahteve po varovanju poslovne skrivnosti, tudi po prenehanju opravljanja teh dolžnosti. Člen 22(1) Sklepa ECB/2014/16 in člen 2(4) Sklepa (EU) 2015/433 (ECB/2014/59) določata enako za člane in nadomestna člana Upravnega odbora za pregled ECB oziroma člane Odbora za poklicno etiko ECB. Odstavek 6 Mandata Revizijskega odbora (14) določa, da člani Revizijskega odbora osebam ali organom zunaj ECB/Eurosistema ne smejo razkriti nobenih informacij zaupne narave, ki jih dobijo pri izvajanju svojih nalog. Po členu 10 Uredbe (EU, Euratom) št. 883/2013 veljajo za Urad in njegove uslužbence enaka pravila glede zaupnosti in poslovne skrivnosti, kot veljajo za zaposlene v ECB po Statutu ESCB in pogojih za zaposlitev v ECB.

               (13)

               Po členu 7(3) Uredbe (EU, Euratom) št. 883/2013 pristojni nacionalni organi v skladu z nacionalnimi predpisi zagotavljajo vso pomoč, ki jo osebje Urada potrebuje za učinkovito opravljanje svojih nalog. Vlada Zvezne republike Nemčije in ECB sta podpisnici sporazuma o sedežu z dne 18. septembra 1998 (15), s katerim se izvaja Protokol št. 7 o privilegijih in imunitetah Evropske unije za ECB ter ki vsebuje določbe o nedotakljivosti prostorov, arhivov in komunikacij ECB in o diplomatskih privilegijih in imunitetah članov Izvršilnega odbora ECB.

               (14)

               Glede na to, da je Uredba (EU, Euratom) št. 883/2013 nadomestila Uredbo (ES) št. 1073/1999 in da so potrebne številne spremembe, je treba Sklep ECB/2004/11 razveljaviti in nadomestiti s tem sklepom –

         SPREJEL NASLEDNJI SKLEP:
   Člen 1
   Področje uporabe
   Ta sklep se uporablja za:

               —

               člane Sveta ECB in Razširjenega sveta ECB v zadevah, povezanih z njihovo funkcijo članov teh organov odločanja ECB,

               —

               člane Izvršilnega odbora ECB,

               —

               člane Nadzornega odbora ECB v zadevah, povezanih z njihovo funkcijo članov tega organa,

               —

               člane Upravnega odbora za pregled ECB v zadevah, povezanih z njihovo funkcijo članov tega organa,

               —

               člane Odbora za mediacijo ECB v zadevah, povezanih z njihovo funkcijo članov tega organa,

               —

               člane Revizijskega odbora ECB v zadevah, povezanih z njihovo funkcijo članov tega organa,

               —

               člane Odbora za poklicno etiko ECB v zadevah, povezanih z njihovo funkcijo članov tega organa,

               —

               člane organov upravljanja ali zaposlene nacionalnih centralnih bank ali pristojnih nacionalnih organov, ki se udeležijo sej Sveta ECB, Razširjenega sveta ECB in Nadzornega odbora ECB kot namestniki in/ali spremljevalci, v zadevah, povezanih s to funkcijo,

         (v nadaljnjem besedilu skupaj: člani organov odločanja in drugih organov) in

               —

               stalno ali začasno zaposlene v ECB, za katere veljajo pogoji za zaposlitev v ECB,

               —

               osebe, ki delajo za ECB drugače kot po pogodbi o zaposlitvi, vključno z zaposlenimi v pristojnih nacionalnih organih, ki so člani skupnih nadzorniških skupin in skupin za inšpekcijske preglede na kraju samem, v zadevah, povezanih z njihovim delom za ECB

         (v nadaljnjem besedilu skupaj: zadevne osebe).
   Člen 2
   Dolžnost sodelovanja z Uradom
   Brez poseganja v ustrezne določbe Pogodb, Protokola št. 7 o privilegijih in imunitetah Evropske unije, Statuta ESCB in Kadrovskih predpisov, ob popolnem spoštovanju človekovih pravic, temeljnih svoboščin in splošnih načel, ki so skupna državam članicam, ter ob upoštevanju postopkov, določenih v Uredbi (EU, Euratom) št. 883/2013, in pravil, določenih v tem sklepu, člani organov odločanja in drugih organov in zadevne osebe sodelujejo z Uradom in mu dajejo informacije, pri tem pa zagotavljajo zaupnost notranje preiskave.
   Člen 3
   Dolžnost sporočanja informacij o nezakonitih dejanjih
   1.   Zadevne osebe, ki se seznanijo z informacijami, ki so razlog za sum o možnih primerih goljufije, korupcije ali drugih nezakonitih dejanj, ki škodijo finančnim interesom Unije, te informacije brez odlašanja predložijo direktorju direktorata Notranja revizija, višjemu vodji svojega poslovnega področja ali članu Izvršilnega odbora, ki je v prvi vrsti odgovoren za njihovo poslovno področje. Navedene osebe informacije brez odlašanja pošljejo generalnemu direktorju generalnega direktorata Sekretariat. Zadevne osebe ne smejo biti deležne nikakršnega nepravičnega ravnanja ali diskriminacije zato, ker so sporočile informacije iz tega člena.
   2.   Člani organov odločanja in drugih organov, ki se seznanijo z informacijami iz odstavka 1, o tem obvestijo generalnega direktorja generalnega direktorata Sekretariat ali predsednika.
   3.   Kadar generalni direktor generalnega direktorata Sekretariat ali, kjer je primerno, predsednik prejme informacije v skladu z odstavkom 1 ali 2, jih ob upoštevanju člena 4 tega sklepa brez odlašanja pošlje Uradu ter o tem obvesti direktorat Notranja revizija in, kjer je primerno, predsednika.
   4.   V primerih, ko ima član organa odločanja ali drugega organa ali zadevna oseba konkretne informacije, ki kažejo na možen primer goljufije, korupcije ali drugega nezakonitega dejanja v smislu odstavka 1, in hkrati iz utemeljenih razlogov meni, da bi postopek, določen v zgornjih odstavkih, v tem primeru preprečil pravilno sporočitev teh informacij Uradu, lahko informacije sporoči neposredno Uradu, ne da bi zanj veljal člen 4.
   Člen 4
   Sodelovanje z Uradom v zvezi z občutljivimi informacijami
   1.   V izjemnih primerih, ko bi lahko razširjanje nekaterih informacij zunaj ECB resno ogrozilo njeno delovanje, sprejme odločitev o tem, ali se Uradu odobri dostop do takih informacij ali se mu take informacije pošljejo, Izvršilni odbor. To velja za: informacije, ki se nanašajo na odločitve o denarni politiki ali na posle v zvezi z upravljanjem deviznih rezerv in posegi na deviznih trgih, če so te informacije stare manj kot eno leto; informacije, ki se nanašajo na opravljanje nalog, prenesenih na ECB z Uredbo (EU) št. 1024/2013; podatke, ki jih ECB prejme od pristojnih nacionalnih organov v zvezi s stabilnostjo finančnega sistema ali posameznih kreditnih institucij, ter informacije, ki se nanašajo na zaščitne elemente in tehnične specifikacije eurobankovcev.
   2.   Izvršilni odbor pri vsaki taki odločitvi upošteva vse ustrezne dejavnike, kot so stopnja občutljivosti informacij, ki jih Urad zahteva za preiskavo, njihova pomembnost za preiskavo in resnost suma, kakor ga Urad, član organa odločanja ali drugega organa ali zadevna oseba predstavi predsedniku, ter stopnja tveganja za prihodnje delovanje ECB. Če se dostop ne odobri, se v odločitvi navedejo razlogi za to. Izvršilni odbor lahko odloči, da Uradu ne odobri dostopa do podatkov, ki jih ECB prejme v zvezi s stabilnostjo finančnega sistema ali posameznih kreditnih institucij, če meni, da bi razkritje zadevnih informacij ogrozilo stabilnost finančnega sistema ali posamezne kreditne institucije, ali če tako meni ustrezni pristojni nacionalni organ.
   3.   V zelo izjemnih primerih, ko gre za informacije v zvezi s posameznim področjem dejavnosti ECB, ki so enako občutljive kot kategorije informacij iz odstavka 1, lahko Izvršilni odbor začasno odloči, da Uradu ne odobri dostopa do teh informacij. Za take odločitve se uporablja odstavek 2, veljajo pa lahko največ šest mesecev. Po tem se Uradu odobri dostop do zadevnih informacij, razen če je Svet ECB v vmesnem času spremenil ta sklep tako, da je kategorijam iz odstavka 1 dodal kategorijo z zadevnimi informacijami.
   Člen 5
   Pomoč ECB pri notranjih preiskavah
   1.   Kadar predstavniki Urada začnejo notranjo preiskavo v ECB, jim vodja, pristojen za varnost v ECB, odobri vstop v prostore ECB ob predložitvi pisnega pooblastila, ki ga izda generalni direktor Urada in v katerem so navedeni:

               (a)

               osebni podatki predstavnikov in naziv njihovega delovnega mesta v Uradu;

               (b)

               predmet in namen preiskave;

               (c)

               pravna podlaga za preiskavo in preiskovalna pooblastila, ki izhajajo iz navedene pravne podlage.

         O tem je treba nemudoma obvestiti predsednika, podpredsednika in direktorja direktorata Notranja revizija.
   2.   Direktorat Notranja revizija pomaga Uradu pri praktični organizaciji preiskav.
   3.   Člani organov odločanja in drugih organov ter zadevne osebe dajo predstavnikom Urada, ki izvajajo preiskavo, vse zahtevane informacije, razen če bi bile zahtevane informacije lahko občutljive v smislu člena 4, ko o tem, ali se te informacije zagotovijo, odloči Izvršilni odbor. Direktorat Notranja revizija evidentira vse dane informacije.
   Člen 6
   Obveščanje zainteresiranih strani
   1.   Kadar se pokaže možna vpletenost člana organa odločanja ali drugega organa ali zadevne osebe v goljufijo, korupcijo ali drugo nezakonito dejanje v smislu člena 3(1), je treba o tem hitro obvestiti zainteresirano stran, pod pogojem, da to ne škodi preiskavi (16). Sklepne ugotovitve, v katerih je član organa odločanja ali drugega organa ali zadevna oseba navedena po imenu, se v nobenem primeru ne smejo pripraviti, ne da bi imela zainteresirana stran možnost izraziti svoja stališča o vseh dejstvih, ki se nanašajo nanjo, vključno z vsemi dokazi proti njej. Zainteresirane strani imajo pravico, da molčijo, da ne izpovejo zoper sebe in da poiščejo osebno pravno pomoč.
   2.   V primerih, ko je za namene preiskave nujno ohraniti popolno tajnost in/ali je treba uporabiti preiskovalne postopke, ki spadajo v pristojnost nacionalnega sodnega organa, se lahko izpolnitev obveznosti, da se člana organa odločanja ali drugega organa ali zadevno osebo pozove, naj izrazi svoja stališča, odloži za določen čas v soglasju s predsednikom ali podpredsednikom.
   Člen 7
   Obveščanje o zaključku preiskave brez nadaljnjih ukrepov
   Če po notranji preiskavi ni mogoče sprožiti postopka proti članu organa odločanja ali drugega organa ali zadevni osebi, ki je bila osumljena, se notranja preiskava zaključi brez nadaljnjih ukrepov s sklepom generalnega direktorja Urada, ki o tem pisno obvesti člana organa odločanja ali drugega organa ali zadevno osebo.
   Člen 8
   Odvzem imunitete
   Vsaka zahteva nacionalne policije ali nacionalnega sodnega organa za odvzem ustrezne imunitete člana organa odločanja ali drugega organa ali zadevne osebe v sodnih postopkih zaradi možnih primerov goljufije, korupcije ali drugih nezakonitih dejanj, ki škodijo finančnim interesom Unije, se pošlje v mnenje generalnemu direktorju Urada. O tovrstnem odvzemu imunitete članov organov odločanja in drugih organov odloči Svet ECB, o tovrstnem odvzemu imunitete zadevnih oseb pa odloči Izvršilni odbor.
   Člen 9
   Začetek veljavnosti in razveljavitev
   1.   Ta sklep začne veljati dvajseti dan po objavi v Uradnem listu Evropske unije.
   2.   Sklep ECB/2004/11 se razveljavi z učinkom od dvajsetega dne po objavi tega sklepa v Uradnem listu Evropske unije.
   3.   Sklicevanja na Sklep ECB/2004/11 se razlagajo kot sklicevanja na ta sklep.

      V Frankfurtu na Majni, 4. marca 2016

            Predsednik ECB

         Mario DRAGHI

      (1)  UL L 248, 18.9.2013, str. 1.

      (2)  Kodeks ravnanja za člane Sveta ECB (UL C 123, 24.5.2002, str. 9).

      (3)  Dopolnilni kodeks meril poklicne etike za člane izvršilnega odbora Evropske centralne banke (v skladu s členom 11.3 Poslovnika Evropske centralne banke) (UL C 104, 23.4.2010, str. 8).

      (4)  Kodeks ravnanja za člane Nadzornega odbora Evropske centralne banke (UL C 93, 20.3.2015, str. 2).

      (5)  Komisija Evropskih skupnosti proti Evropski centralni banki, C-11/00, ECLI:EU:C:2003:395.

      (6)  Sklep ECB/2004/11 z dne 3. junija 2004 o pogojih za preiskave Evropskega urada za boj proti goljufijam v Evropski centralni banki v zvezi s preprečevanjem goljufij, korupcije in drugih nezakonitih dejanj, ki škodujejo finančnim interesom Evropskih skupnosti, in o spremembah Pogojev za zaposlitev v Evropski centralni banki (UL L 230, 30.6.2004, str. 56).

      (7)  Uredba (ES) št. 1073/1999 Evropskega parlamenta in Sveta z dne 25. maja 1999 o preiskavah, ki jih izvaja Evropski urad za boj proti goljufijam (OLAF) (UL L 136, 31.5.1999, str. 1).

      (8)  Uredba Sveta (EU) št. 1024/2013 z dne 15. oktobra 2013 o prenosu posebnih nalog, ki se nanašajo na politike bonitetnega nadzora kreditnih institucij, na Evropsko centralno banko (UL L 287, 29.10.2013, str. 63).

      (9)  Sklep ECB/2014/16 z dne 14. aprila 2014 o ustanovitvi Upravnega odbora za pregled in določitvi njegovih pravil za delovanje (UL L 175, 14.6.2014, str. 47).

      (10)  Uredba (EU) št. 673/2014 Evropske centralne banke z dne 2. junija 2014 o ustanovitvi Odbora za mediacijo in sprejetju njegovega poslovnika (ECB/2014/26) (UL L 179, 19.6.2014, str. 72).

      (11)  Uredba (EU) št. 468/2014 Evropske centralne banke z dne 16. aprila 2014 o vzpostavitvi okvira za sodelovanje znotraj enotnega mehanizma nadzora med Evropsko centralno banko in pristojnimi nacionalnimi organi ter z imenovanimi nacionalnimi organi (okvirna uredba o EMN) (ECB/2014/17) (UL L 141, 14.5.2014, str. 1).

      (12)  Sklep ECB/2004/2 z dne 19. februarja 2004 o sprejetju Poslovnika Evropske centralne banke (UL L 80, 18.3.2004, str. 33).

      (13)  Sklep Evropske centralne banke (EU) 2015/433 z dne 17. decembra 2014 o ustanovitvi Odbora za poklicno etiko in sprejetju njegovega poslovnika (ECB/2014/59) (UL L 70, 14.3.2015, str. 58).

      (14)  Dostopno na spletni strani ECB na naslovu www.ecb.europa.eu.

      (15)  Zvezni uradni list (Bundesgesetzblatt) št. 45, 1998 z dne 27.10.1998, in št. 12, 1999 z dne 6.5.1999.

      (16)  Za vse omejitve dajanja informacij posameznikom, na katere se nanašajo osebni podatki, v primeru obdelave podatkov se uporablja člen 20 Uredbe (ES) št. 45/2001 Evropskega parlamenta in Sveta z dne 18. decembra 2000 o varstvu posameznikov pri obdelavi osebnih podatkov v institucijah in organih Skupnosti in o prostem pretoku takih podatkov (UL L 8, 12.1.2001, str. 1).


title: 2004/890/ES: Sklep Sveta z dne 20. decembra 2004 o odstopu Evropske skupnosti od Konvencije o ribolovu in ohranjanju živih virov v Baltskem morju in Beltih

text:
               23.12.2004

               SL

               Uradni list Evropske unije

               L 375/27

      SKLEP SVETA

   z dne 20. decembra 2004
   o odstopu Evropske skupnosti od Konvencije o ribolovu in ohranjanju živih virov v Baltskem morju in Beltih
   (2004/890/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 37 v povezavi s členom 300(2) in prvim pododstavkom člena 300(3) Pogodbe,
   ob upoštevanju predloga Komisije,
   ob upoštevanju mnenja Evropskega parlamenta (1),
   ob upoštevanju naslednjega:

               (1)

               Skupnost je pogodbenica Konvencije o ribolovu in ohranjanju živih virov v Baltskem morju in Beltih (2) (v nadaljevanju „Gdanska konvencija“).

               (2)

               Člen XIX Gdanske konvencije predvideva odstop pogodbenice od Konvencije.

               (3)

               Estonija, Latvija, Litva in Poljska so dolžne sprejeti potrebne ukrepe za odstop od Gdanske konvencije s 1. majem 2004 ali s prvim možnim datumom po 1. maju 2004 v skladu s členom 6(12) Akta o pristopu iz leta 2003.

               (4)

               Po odstopu navedenih novih držav članic bosta Skupnost in Ruska federacija edini preostali pogodbenici Gdanske konvencije, približno 95 % območja Konvencije pa bodo predstavljale vode Skupnosti.

               (5)

               Vzdrževanje mednarodne ribiške organizacije za upravljanje ribolova v vodah, ki v celoti sodijo pod jurisdikcijo zgolj dveh strani, bi bilo nesorazmerno in neučinkovito. Skupnost mora zato odstopiti od Gdanske konvencije –

         SKLENIL:
   Člen 1
   Evropska skupnost odstopa od Konvencije o ribolovu in ohranjanju živih virov v Baltskem morju in Beltih.
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za uradno obvestilo depozitarja Konvencije o ribolovu in ohranjanju živih virov v Baltskem morju in Beltih o odstopu Skupnosti od Konvencije.

      V Bruslju, 20. decembra 2004

            Za Svet

            Predsednik

         P. VAN GEEL

      (1)  Mnenje z dne 14. decembra 2004 (še ni bilo objavljeno v Uradnem listu).

      (2)  UL L 237, 26.8.1983, str. 4.


title: 2010/278/: Sklep Sveta z dne 10. maja 2010 o imenovanju nemškega člana Evropskega ekonomsko-socialnega odbora

text:
               19.5.2010

               SL

               Uradni list Evropske unije

               L 123/3

         SKLEP SVETA
   z dne 10. maja 2010
   o imenovanju nemškega člana Evropskega ekonomsko-socialnega odbora
   (2010/278/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije, zlasti člena 302 Pogodbe,
   ob upoštevanju Sklepa 2006/524/ES, Euratom (1),
   ob upoštevanju predloga nemške vlade,
   ob upoštevanju mnenja Komisije,
   ker se je zaradi izteka mandata Wilfrieda WOLLER-ja sprostilo mesto člana Evropskega ekonomsko-socialnega odbora –
   SKLENIL:
   Člen 1
   Egbert BIERMANN, Hauptvorstand IG BCE (glavni izvršilni odbor Industrijske zveze delavcev v rudarstvu, kemiji in energetiki), se imenuje za člana Evropskega ekonomsko-socialnega odbora za preostanek mandata, ki se izteče 20. septembra 2010.
   Člen 2
   Ta sklep začne veljati na dan sprejetja.

      V Bruslju, 10. maja 2010

            Za Svet

            Predsednik

         M. Á. MORATINOS

      (1)  UL L 207, 28.7.2006, str. 30.